stanford-oval/wikipedia huggingface dataset:
מסדר עוף החול
חברי המסדר > ג'יימס פוטר

ג'יימס פוטר, המכונה "קרניים", הוא אביו של הארי. ג'יימס הוא בן יחיד, והוריו פינקו אותו לאורך כל ילדותו כיוון שהיו כבר מבוגרים. הוא פגש את סיריוס בלק, רמוס לופין ופיטר פטיגרו ברכבת להוגוורטס, שם נתקלו לראשונה באויבם המר סוורוס סנייפ, איתו היו מסוכסכים לאורך כל לימודיהם וחייהם הבוגרים. כאשר מתברר כי לופין הוא אדם זאב, הופכים ג'יימס וסיריוס לאנימגים על מנת ללוות אותו בבטחה בזמן השינוי, ומלמדים את פיטר פטיגרו כיצד לעשות זאת. בתקופה זו חיברו ג'יימס וחבריו את מפת הקונדסאים. ג'יימס היה אחד התלמידים המבריקים ביותר בתולדות הוגוורטס, והתמנה לתפקיד המדריך הראשי, אף על פי שלא היה מדריך רגיל קודם לכן. הוא היה שחקן קווידיץ' ברמה גבוהה. בסרט הראשון הארי וחבריו רואים בלוח הנצחה שהוא שיחק בתפקיד המחפש (כמו הארי), אך רולינג אמרה שהיא ייעדה אותו לתפקיד רודף.
הארי דומה מאוד לג'יימס מבחינת מראה חיצוני. בדומה להארי, ג'יימס מתואר בדרך כלל כחבר נאמן וטוב, המתייחס בחומרה לבגידה בחברים. הדמויות השונות מתייחסות לג'יימס פעמים רבות לאורך הספרים, ורולינג אמרה על כך כי "יש הרבה טוב בג'יימס". הוא היה פופולרי בקרב תלמידי הוגוורטס בתקופתו, והמורים רחשו כבוד לכישרונו אך לא להתנהגותו. בספר החמישי הארי משתמש ב"הגיגית" של דמבלדור ורואה זיכרון שבו ג'יימס וסיריוס מענים ולועגים לסנייפ, ונאלץ להסכים עם טענתו הקבועה של סנייפ שג'יימס היה שחצן וביריון. אולם, בספר השלישי מתברר כי ג'יימס הוא זה שמציל את סוורוס מהיתקלות ברמוס לופין בצורת הזאב, לאחר שסיריוס היתל בו וגרם לו ללכת אל הצריף המצווח.
ג'יימס ולילי דחו את דרישתו של וולדמורט להצטרף אליו, ובכך נמלטו ממנו בפעם הראשונה עוד לפני שהגיעו לגיל הנעורים. לאחר סיום לימודיו הוא לא עסק בעבודה ממשית, והקדיש את כל זמנו למסדר עוף החול. כאשר וולדמורט מגיע לבית המסתור שלו ושל לילי במכתש גודריק ג'יימס לא אחז בשרביטו, וניסה להדוף את וולדמורט ללא סיכוי ממשי לפני שזה רוצח אותו.
בסרטים מגולם ג'יימס על ידי אדריאן רולינס כאדם בוגר, ועל ידי רובי ג'רביס כנער צעיר.
חברי המסדר > פרנק ואליס לונגבוטום

פרנק ואליס לונגבוטום הם הילאים לשעבר במשרד הקסמים, והוריו של נוויל לונגבוטום. לחמו במלחמת הקוסמים הראשונה, נתפסו על ידי אוכלי המוות בלטריקס לסטריינג', ברטי קראוץ' ג'וניור, רודולופוס וראבסטן לסטריינג', שעינו את בני הזוג בקללת קרושיאטוס כדי להוציא מהם מידע על מקום הימצאו של וולדמורט. העינוי הממושך הוביל אותם לאיבוד שפיות דעתם באופן בלתי הפיך וכיום הם מאושפזים בבית החולים על שם הקדוש מנגו.
חברי המסדר > גדעון ופביאן פרואט

גדעון ופביאן פרואט  היו האחים של מולי ויזלי, לבית פרואט. הם היו חלק ממסדר עוף החול המקורי ובמהלך מלחמת הקוסמים הראשונה שני האחים לחמו בגבורה בחבורה של חמישה אוכלי מוות בראשות אנטונין דולוחוב, אך הוכרעו ונרצחו על ידם. שעון הזהב שהארי קיבל ממולי במתנה לרגל יום הולדתו ה-17 והגיעו לבגרות היה שייך לפביאן פרואט.
חברי המסדר > ארתור ויזלי

ארתור ויזלי הוא האב במשפחת ויזלי, המתואר כאדם מקריח, ממושקף, חביב וטוב לב. ארתור עובד בלשכה לשימוש לרעה בחפצי המוגלגים שבמשרד הקסמים. תחביבו העיקרי של ארתור (המתואר בהרחבה בספרים) הוא אובססיה לכל מה שקשור למוגלגים. תחביב זה מתברר כמסוכן לאחר שבתחילת הספר השני הוא נחקר והורשע במשרד הקסמים בכך שכישף מכונית כדי שתעוף. לקראת אמצע שנתו החמישית של הארי נפצע ארתור לאחר שהוכש בזמן משימה מטעם מסדר עוף החול על ידי נגיני, הנחשית של וולדמורט. הארי שחלם על זה דיווח לדמבלדור ואז ארתור הובהל במצב אנוש לבית חולים, ולבסוף הצליח להתאושש באופן מלא. בתחילת הספר השישי קודם ארתור על ידי רופוס סקרימג'ר, שר הקסמים החדש. במסגרת תפקידו החדש הוא אחראי על צוות המאתר ומחרים פריטים מזויפים המשמשים כביכול להתגוננות מפני וולדמורט ותומכיו. בנוסף, הוא זוכה להעלאה בשכרו.
חברי המסדר > מולי ויזלי

מולי ויזלי (לשעבר פרואט) היא האם במשפחת ויזלי. מולי מתוארת כאישה שמנמנה, נמוכת קומה ולבבית. מולי היא עקרת בית הנהנית לבשל ולסרוג. בכל חג מולד שולחת מולי לילדיה ולהארי חבילה הכוללת סוודר ודברי מאפה. אהבתה הרבה של מולי לבני משפחתה מתבטאת בצורת הבוגארט שלה, שהיא גופותיהם המתות של משפחתה ושל הארי. אף על פי שמולי מתוארת כאשה חביבה, היא ידועה גם כאחת שמסוגלת להביע זעם רב ולהפגין יכולות מרשימות בתחום הקסם. בקרב על הוגוורטס, המתרחש בשלהי הספר השביעי, היא פותחת בדו-קרב מול אוכלת המוות בלטריקס לסטריינג', ומצליחה להרוג אותה.
חברי המסדר > ביל ויזלי

ביל (ויליאם) ארתור ויזלי הוא בנם הבכור של ארתור ומולי. ביל היה מדריך בהוגוורטס, ובשנתו האחרונה נבחר לכהן כמדריך ראשי. לאחר שסיים את לימודיו הוא החל לעבוד במצרים מטעם בנק הקוסמים גרינגוטס. ביל פוגש את פלר דלאקור בסיום הספר הרביעי, מי שלימים תהיה אשתו. לאחר חזרתו של וולדמורט הוא שב לבריטניה על מנת לסייע למסדר עוף החול. בספר השישי משתתף ביל בקרב על הוגוורטס, ובמהלכו פניו מושחתות על ידי זאב האדם ואוכל המוות פנריר גרייבק. בספר השביעי מתוארת חתונתם של ביל ופלר, המופסקת על ידי אוכלי המוות שהצליחו להשתלט על משרד הקסמים. מספר חודשים לאחר מכן מארחים ביל ופלר את רון, הארי והרמיוני שהגיעו אל ביתם בקתת הצדפים כדי למצוא מסתור. לאחר תום אירועי הספר השביעי נולדו לביל ולפלר שלושה ילדים ששמותיהם הם ויקטואר, דומיניק ולואיס.
חברי המסדר > צ'ארלי ויזלי

צ'ארלי ויזלי הוא הבן השני של ארתור ומולי. בזמן לימודיו בהוגוורטס הוא היה שחקן קווידיץ' בעמדת המחפש (כמו הארי פוטר), ואף היה הקפטן שהוביל את נבחרתו לזכייה באליפות בית הספר. לאחר לימודיו הוא החל לעבוד בשמורת דרקונים ברומניה. צ'ארלי מוזכר לראשונה בספר הראשון כשסייע להארי ולחבריו להבריח את נורברט (דרקון המחמד של האגריד) מהוגוורטס. תפקידיו בספרים הבאים מצומצמים ביותר (למשל הבאת הדרקונים לתחרות גביע האש בספר הרביעי) ואזכורו האחרון הוא בסוף הספר השביעי כשהוא והוראס סלגהורן מובילים את כוחות הסיוע בקרב על הוגוורטס.
חברי המסדר > חברי מסדר נוספים

| שם מלא | חבר במסדר | תיאור | נסיבות המוות (במידה ויש) |
| --- | --- | --- | --- |
| בנג'י פנוויק | המסדר הראשון | נרצח במהלך מלחמת הקוסמים הראשונה; נאמר עליו שהוא "נמצא בחתיכות קטנות". | נרצח במהלך מלחמת הקוסמים הראשונה |
| קארדוק דירבורן | המסדר הראשון | עקבותיו נעלמו במהלך המלחמה הראשונה, נחשב למת אף על פי שגופתו מעולם לא נמצאה. | ככל הנראה מת במהלך מלחמת הקוסמים הראשונה |
| דורקס מדואוז | המסדר הראשון | וולדמורט רצח אותה במו ידיו במהלך מלחמת הקוסמים הראשונה. | נרצחה בידי וולדמורט במהלך מלחמת הקוסמים הראשונה. |
| אדגר בונז | המסדר הראשון | אחיה של אמיליה בונז, שכיום משמשת כשופטת בקסמהדרין. | נרצח בידי אוכלי מוות במהלך מלחמת הקוסמים הראשונה יחד עם אשתו וילדיו. |
| מרלן מקינון | המסדר הראשון | נרצחה ביחד עם כל משפחתה על ידי אוכלי מוות בראשות טראוורס. | נרצחה בידי אוכל המוות טראוורס |
| אמליין ואנס | המסדר הראשון, המסדר השני | הייתה חלק מ"חיל המשמר" | נרצחה בידי אוכלי מוות בתחילת הספר השישי |
| דדאלוס דיגל | המסדר הראשון, המסדר השני | מונה להשגיח על הארי בילדותו בווינגינג תחתית. שימש חלק מ"חיל המשמר" של הארי בספר החמישי, ועזר למלט את בני משפחת דרסלי בספר השביעי. |  |
| אלפיאס דודג' | המסדר הראשון, המסדר השני | חבר ילדות של אלבוס דמבלדור, השגיח בסתר על הארי בילדותו, והיה חלק מ"חיל המשמר". |  |
| רובאוס האגריד | המסדר הראשון, המסדר השני | חצי-ענק, אחד האנשים הקרובים ביותר להארי פוטר. לחם בקרב במגדל האסטרונומיה ובקרב על הוגוורטס. |  |
| סטרג'יס פודמור | המסדר הראשון, המסדר השני | נעצר על ידי משרד הקסמים כאשר ניסה לפרוץ למחלקת המסתורין, בהשפעת קללת אימפריוס. |  |
| ארתור ויזלי | המסדר השני | עובד משרד הקסמים, השתתף בקרב שבעת הפוטרים ובקרב על הוגוורטס לצד אשתו וילדיו. |  |
| ביל ויזלי | המסדר השני | עובד בבנק גרינגוטס, והשתתף בקרב במגדל האסטרונומיה, קרב שבעת הפוטרים ובקרב על הוגוורטס. |  |
| צ'ארלי ויזלי | המסדר השני | חוקר דרקונים ברומניה, ובעל קשרים רבים עם קוסמים זרים, אותם נשלח לגייס למסדר. הוביל את התגבורת במהלך הקרב על הוגוורטס. |  |
| מולי ויזלי | המסדר השני | אחותם של גדעון ופביאן פרואט שהיו חלק מהמסדר הראשון, ואשתו של ארתור ויזלי. לחמה בקרב על הוגוורטס, בין היתר פנים אל פנים כנגד בלטריקס לסטריינג', אותה הצליחה לחסל אחת ולתמיד. |  |
| הסטיה ג'ונס | המסדר השני | הייתה חלק מ"חיל המשמר" בספר החמישי, ובספר השביעי עזרה למלט את הדרסלים מביתם יחד עם דדאלוס דיגל. |  |
| הארי פוטר | המסדר השני (בפועל) | מכונה גם "הנבחר" ו "הילד שנשאר בחיים". לחם בקרב במחלקת המסתורין, בקרב במגדל האסטרונומיה, בקרב שבעת הפוטרים ובקרב בהוגוורטס, שם חיסל את וולדמורט אחת ולתמיד. |  |
| רון ויזלי | המסדר השני (בפועל) | חבר ילדות של הארי, לחם בקרב במחלקת המסתורין, בקרב במגדל האסטרונומיה, בקרב שבעת הפוטרים ובקרב בהוגוורטס. עזר להארי במסע להשמדת ההורקרקסים של וולדמורט, והשמיד בעצמו אחד מהם. |  |
| הרמיוני גריינג'ר | המסדר השני (בפועל) | חברת ילדות של הארי, לחמה בקרב במחלקת המסתורין, בקרב במגדל האסטרונומיה, בקרב שבעת הפוטרים ובקרב בהוגוורטס. היא עזרה להארי במסע להשמדת ההורקרקסים של וולדמורט, והשמידה בעצמה אחד מהם. |  |
| פרד ויזלי | המסדר השני (בפועל) | אחיו התאום של ג'ורג' ויזלי. לחם בקרב שבעת הפוטרים ובקרב על הוגוורטס, שם מצא את מותו. | נהרג בקרב על הוגוורטס. |
| ג'ורג' ויזלי | המסדר השני (בפועל) | אחיו התאום של פרד ויזלי. לחם בקרב שבעת הפוטרים - שם איבד אוזן, ובקרב על הוגוורטס. |  |
ביאורים

↑  הם לא יכלו באותה שעה להצטרף רשמית כחברים במסדר מסיבות שונות: חלק היו עוד קטינים, וחלק עוד לא סיימו את חוק לימודיהם. עם זאת, כולם לקחו חלק בקרבות שהתרחשו במהלך המלחמה השנייה לצד המסדר
הערות שוליים

↑  צ'אט עם רולינג, הקלחת הרותחת, 30 ביולי 2007
↑  מליסה אנלי, ג'ון נו, סו אפטון, ראיון של רולינג עם האתר PotterCast‏, 17 בדצמבר 2007
דמבלדור במהלך הדו-קרב מול וולדמורט (הסרט החמישי).
ברנדן גלסון המשחק את אלאסטור מודי
נימפדורה טונקס (נטליה טנה)
רמוס לופין בצעירותו יחד עם חבריו למסדר. מימין לשמאל: ג'יימס פוטר (רובי ג'רוויס), סיריוס בלק (ג'יימס וולטרס), רמוס לופין (ג'יימס יוטקין) ופיטר פטיגרו (צ'ארלס יוז).
פלר דלאקור (קלמנס פואסי)
ג'רלדין סומרוויל בתפקיד לילי פוטר (הסרט השביעי).
אדריאן רולינס בתפקיד ג'יימס פוטר (הסרט השביעי).
.hk

| --- | --- |
 תאריך ייסוד:  3 בינואר 1990 
 www.hkirc.hk
 
‎.hk היא סיומת האינטרנט בהונג קונג. היא מנוהלת על ידי תאגיד רישום האינטרנט של הונג קונג (HKIRC), הארגון היחיד שאושר על ידי ממשלת הונג קונג והתחייב לניהול שמות תחומים 'hk'. תאגיד רישום האינטרנט של הונג קונג הוא תאגיד ללא כוונת רווח שאינו סטטוטורי שהוקם בשנת 2001.
היסטוריה

מאז הקמתו בשנת 1990 ועד לשנת 2002, התחום היה מנוהל על ידי מרכז המחשבים של האוניברסיטה המשותפת.  בשנת 2002, באמצעות "Memorandum of Understanding" עם ממשלת הונג קונג, HKIRC לקחה על עצמה את '.hk',  ואילו חברת Corporation Domain Registration Corporation Limited (HKDNR) בהונג קונג, חברת הבת של HKIRC, אחראית על הניהול השוטף של שירות הרישום  עבור שמות דומיינים ספציפיים '.hk' ושמות דומיינים '.hk' (למשל, www.myname.hk). ניתן לרשום שמות דומיינים מסוג '.hk' ברמה השנייה והשלישית.
ב־25 ביוני 2010 אישר ICANN את השימוש בדומיין ברמה העליונה של קוד המדינה הבינלאומי (אנ')香港(הונג קונג בסינית מפושטת וסינית מסורתית) והוא נוסף ל- DNS ביולי 2010. רישום העדיפות לפני ההשקה ל-. 香港 החל ב־22 בפברואר 2011.  התחום הראשון -.Was הופעל ב־23 במרץ 2011.  קטגוריות התחום נפתחו לרישום ציבורי מאז 31 במאי 2011.
שימוש מחוץ להונג קונג

כמה לוחות תמונות בסגנון 2ch ברוסיה משתמשים בשמות אינטרנט של .hk, כגון iichan.hk ו- 2ch.hk.
קטגוריות תחום

שם דומיין סיני חייב להכיל לפחות תו סיני אחד אך יכול להכיל תווים באנגלית כל עוד יש לפחות תו סיני אחד, בעוד ששמות דומיין באנגלית אינם חייבים להכיל תווים סיניים כלשהם. כל שמות הדומיינים יכולים להכיל תווים אלפנומריים ומקפים.
| שמות דומיין באנגלית | שמות דומיינים בסינית | שמות דומיינים בסינית | למי מותר להשתמש |
| --- | --- | --- | --- |
| .hk | .hk | .香港 | אנשים או גופים מקומיים או מחו"ל |
| .com.hk | . 公司 .hk | .公司.香港 | גופים מסחריים הרשומים בהונג קונג |
| .org.hk | . 組織 .hk | .組織.香港 | עמותות רשומות או מאושרות על ידי ממשלת הונג קונג |
| .net.hk | . 網絡 .hk | .網絡.香港 | ספקי שירותי רשת עם רישיון מרשות התקשורת. |
| .edu.hk | . 教育 .hk | .教育.香港 | מוסדות חינוך או בתי ספר רשומים בהונג קונג |
| .gov.hk | . 政府 .hk | .政府.香港 | מחלקות או לשכות ממשלת הונג קונג |
| .idv.hk | . 個人 .hk | .個人.香港 | מחזיקי כרטיס HKID מגיל 11 ומעלה |
רשמים מוסמכים

החל מ -1 ביולי 2018.
רשמים מוסמכים > רשמים מקומיים

HKDNR (חברת בת בבעלות מלאה של HKIRC)
חברת אירוח אתרים UDomain מוגבלת
ערנת אינטרנשיונל
HKT
קבוצה מהירה
הו יי גלובל
רשמים מוסמכים > רשמים בינלאומיים

Instra Corporation
Atak Domain
Alibaba Cloud
Foshan Yidong
Chengdu West Dimension
Shenzhen Internet Works
Shanghai Meicheng
TopNets Technology
Bizcn.com
Ascio Technologies
SafeBrands
united-domains
1API
InterNetX
EuroDNS
Web Commerce Communications (Singapore)
Hosting Concepts
IP Mirror
AB Name ISP
Net-chinese
Crazy Domains
Safenames
101 Domain
MarkMonitor
Marcaria.com
CSC Corporate Domains
ראו גם

.mo
.cn (סין היבשתית)
.tw (הרפובליקה של סין (טייוואן))
תקשורת בהונג קונג
שם תחום בינלאומי
תעשיית הטלקומוניקציה בהונג קונג
הערות שוליים

↑  "Joint University Computer Centre". Jucc.edu.hk. נבדק ב-2012-01-15.
↑  "Hong Kong Internet Registration Corporation Ltd". Hkirc.hk. נבדק ב-2012-01-15.
↑  "Hong Kong Domain Name Registration Corporation Limited". Hkdnr.hk. נבדק ב-2012-01-15.
↑  "ICANN.org". ICANN.org. נבדק ב-2012-01-15.
↑  "Pre Launch Priority Registration Period Rules for .香港 Domain Names" (PDF). נבדק ב-2012-01-15.
↑  "Pre-Launch Priority Registration of .香港 for Existing .hk Customers" (PDF). נבדק ב-2012-01-15.
↑  https://www.hkirc.hk/company_info/pressrelease.jsp?item=433
↑  "Domain Name Registration Policies, Procedures and Guidelines for .hk and .香港 domain names (V1.0)" (PDF). נבדק ב-2012-01-15.
↑  קטגוריות הדומיינים המסומנות אינן זמינות לרישום מאז אמצע ינואר 2011. עם זאת, עדיין ניתן להשתמש ולחדש את הדומיינים הרשומים בקטגוריות אלה.
↑  "Accredited Registrars". Hong Kong Internet Registration Corporation.
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
1026

שנת 1026 היא השנה ה-26 במאה ה-11. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

פייטרו בארבולאנו מתחיל לכהן כדוג'ה של ונציה לאחר הדחתו של אוטונה אורסאולו
נולדו

טוסטיג גודווינסון, רוזן נורתמבריה (נפטר ב-1066)
ראו גם

ילידי 1026‎
נפטרים ב-1026‎
1029

שנת 1029 היא השנה ה-29 במאה ה-11. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נולדו

אלפ ארסלאן (מוחמד בן דאוד), הסולטאן השני בשושלת הסלג'וקית (נפטר ב-1072)
20 בינואר – אלפ ארסלאן, הסולטאן השני בשושלת הסלג'וקית (נפטר ב-1072)
נפטרו

קוויריקה השלישי הגדול, שליט ממלכת קאחתי-הרתי.
ראו גם

ילידי 1029‎
נפטרים ב-1029‎
1027

שנת 1027 היא השנה ה-27 במאה ה-11. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

16 באוגוסט – בגרט הרביעי מוכתר כמלך הממלכה הגאורגית המאוחדת עם פטירת אביו גיאורגי הראשון
החל משנת 1027 (ובמשך כמה עשורים משנה זו) מתועדים אירועי שינויי אקלים שהביאו לגל קור קיצוני באזור עיראק ונתנו אותותם על גורל יהדות בבל, ובאופן עקבי גם על גידולי החקלאות ואירועי אלימות שהחלו שוטפים את האזור.
נפטרו

6 באוגוסט – רישאר השלישי, דוכס נורמנדיה (נולד ב-1001)
16 באוגוסט – גיאורגי הראשון, מלך גאורגיה (נולד ב-1002 או 998)
ראו גם

ילידי 1027‎
נפטרים ב-1027‎
נוירופתיה פריפרית

| --- | --- |
 תחום:  נוירולוגיה 
 מיקום אנטומי:  מערכת העצבים ההיקפית 
 טיפול:  דולוקסטין  דיקלופנק  בופרנורפין  פנטניל  קפסאיצין  גאבאפנטין  פרגאבאלין 
 קישורים ומאגרי מידע
 MeSH:  D010523
 סיווגים
 ICD-10:  G64, G90.0 
 
נוירופתיה פריפרית (גם: חולי העצבים ההיקפיים; באנגלית: peripheral neuropathy) הוא מונח הבא לתאר נזק הנגרם למערכת העצבים ההיקפית (הפריפרית), היכול להיגרם ממגוון של סיבות רפואיות, כגון טראומה ומחלות שונות.
קיימים ארבעה סוגים עיקריים של נוירופתיה: פולינוירופתיה, מונו-נוירופתיה, מונונויריטיס מולטיפלקס ונוירופתיה אוטונומית. הצורה השכיחה ביותר היא פולינוירופתיה פריפרית סימטרית, המשפיעה בעיקר על כפות הידיים והרגליים. במצבים רבים, הסיבה להיווצרות נוירופתיה אינה מזוהה והמחלה מוגדרת כמחלה אידיופתית.
לנוירופתיה יכולים להיות מגוון סימפטומים כגון חולשה, שינויים במערכת העצבים האוטונומית ושינויים בתחושה. לעיתים יש פסיקולציות (קפיצות קלות) בשריר, אובדן תחושה או תחושות כאב. התסמינים קשורים לסוג העצב המעורב (מוטורי, סנסורי או אוטונומי) ומיקום העצב בגוף. לעיתים בנוירופתיה מעורב עצב אחד ולעיתים כמה עצבים. סימפטומים נפוצים המקושרים בנזק לעצב מוטורי כוללים: חולשת שרירים, התכווצויות ועוויתות, לעיתים קיים גם מחסור ביציבות וקואורדינציה. נזק למערכת העצבים הסנסורית כולל תחושות כגון עקצוץ, נימול וכאב. כאב המקושר לפגיעה בתחושה מופיע במגוון צורות: הרגשת "שריפה" באיבר המעורב, זרמים חשמליים, רגישות קיצונית למגע או תחושה כאילו החולה עוטה כפפות וגרביים בלתי נראות (לעיתים קרובות נקראת מחלה זו הנובעת לרוב מסוכרת כנוירופתיה של "כפפות וגרביים"). פגיעה בעצבים אוטונומיים מקושרת לתפקודים לא רצוניים כגון עצירות, שליטה על שלפוחית השתן, בעיה בתפקוד המיני, בעיות בלחץ הדם, בדופק וכדומה.
סיווג

נוירופתיה פריפרית יכולה להיות מסווגת לפי: מספר העצבים המעורבים, לפי סוג תא העצב שנפגע (מוטורי, סנסורי או אוטונומי) או לפי התהליך המערב את העצב עצמו (דלקת למשל, בנויריטיס). הסיווג המקובל הוא לפי מספר העצבים המעורבים:
מונונוירופתיה – מעורבות עצב פריפרי יחיד.
מונונוירופתיה מולטיפלקס – מעורבות מספר עצבים פריפריים מבודדים, לרוב באופן אקראי.
פולינוירופתיה – מספר עצבים פריפריים קשורים נפגעים בו זמנית. זה מוביל לחוסר נוירולוגי סימטרי לרוב, בחלק מן המקרים יש אובדן רפלקסים. פולינוירופתיות מסווגות פעמים רבות על פי האתר בו העצב פגוע. למשל, מצב בו האקסון נפגע, נקרא distal axonopathies, ורוב הפולינוירופתיות נכללות תחת קבוצה זו. לעיתים נפגעת שכבת המיאלין העוטפת את האקסון: במחלות כגון גייאן-בארה, דיפטריה, מצבים פרה-נאופלסטיים (קשורים לגידול), ומחלות תורשתיות (שארקו-מארי-טות). דוגמה שלישית לפולינוירופתיה כוללת פגיעה בגופי התא בקרן הקדמית של חוט השדרה או בגנגליון השורש הדורסלי – מצב זה נקרא neuronopathies.
מונונוירופתיה

מונו-נוירופתיה הוא תהליך של נוירופתיה המשפיע רק על עצב בודד. הסיבות הנפוצות לכך כוללות למשל תהליך של לחץ פיזי על העצב – הידוע גם כ-compression neuropathy – למשל, תסמונת התעלה הקרפלית. מצבים תחושתיים המתוארים כתחושת דקירות או סיכות ("רגל שנרדמת") נגרמים גם הם כתוצאה ממונו-נוירופתיה זמנית, אשר יכולה להסתיים לאחר ביצוע תנועות מסוימות למשל. פגיעה ישירה בעצב כלשהו, בעיה באספקת הדם אליו או תהליך דלקתי יכולים להביא כולם למונו-נוירופתיה.
מונונויריטיס מולטיפלקס

Mononeuritis multiplex הוא תהליך שבו יש מעורבות סימולטנית או המשכית של עצבים, באופן חלקי או מלא, המתרחש למשך ימים ועד שנים ולרוב מתייצג כאובדן תחושה סנסורי ומוטורי המתפתח באופן אקוטי או סאב-אקוטי. המעורבות היא א-סימטרית בתחילה, אולם ככל שהמחלה מתקדמת החסרים הנוירולוגיים הופכים להיות סימטריים ומקשים על האבחנה המבדלת בין תסמונת זו לבין פולי-נוירופתיה. על כן, קיימת חשיבות לתיאור התהליכים המקדימים.
מונו-נויריטיס מולטיפלקס יכול לכלול כאב, המתואר ככאב עמוק המציק בעיקר בלילה, ולרוב ממוקם בגב תחתון, ירך או רגל. אצל אנשים עם סוכרת, תופעה זו פעמים רבות ככאב חד בצד אחת מהירכיים, המלווה בחולשה שרירי ירך קדמיים ואובדן של רפלקס פיקת הברך. הדמיה יכולה להציג תמונה מולטיפוקאלית של נוירופתיה סנסורית ומוטורית.
מונונוריטיס מולטיפלקס מקושר עם המחלות הבאות:
סוכרת
מחלות מסוג ואסקוליטיס – כגון מחלת ווגנר, פוליארתריטיס נודוזה ועוד
מחלות אוטו-אימוניות כגון זאבת, סרקואידוזיס, ראומטואיד ארתריטיס
זיהומים: איידס, צרעת, מחלת ליים
עמילואידוזיס
קריוגלובולינמיה
חומרים כימיים כגון דפסון או טרי-כלורו-אתילן
לעיתים נדירות, צריבה של מדוזות מסוג מסוים.
נוירופתיה אוטונומית

נוירופתיה אוטונומית היא צורה של פולי-נוירופתיה אשר משפיעה על המערכת האוטונומית. מערכת זו שולטת על עצבוב איברים פנימיים כגון שרירי שלפוחית השתן, המערכת הקרדיווסקולרית, מערכת העיכול ואיברים גניטליים. עצבים אלו מתפקדים באופן אוטומטי. מרבית המקרים של נוירופתיה אוטונומית מתרחשים אצל אנשים החולים בסוכרת.
התסמינים של מעורבות מערכת אוטונומית כוללים את הבאים:
בעיות בשליטה על סוגרים כגון אצירת שתן.
בעיות הקשורות למערכת העיכול כגון דיספאגיה, כאב בטן, בחילה, הקאות, תת-תזונה, שליטה על סוגרים (צואה), שלשול ועצירות.
המערכת הקרדיווסקולרית: בעיות בקצב הלב (טכיקרדיה, ברדיקרדיה), תת-לחץ דם אורתוסטטי, עליה לא מספקת בקצב הלב במאמץ.
אחרים: אימפוטנציה, בעיות הזעה, ללא תחושה של היפוגליקמיה.
נויריטיס

נויריטיס הוא שם כללי לתהליך דלקתי המתרחש בעצב, או תהליך דלקתי כללי של מערכת העצבים הפריפרית. הסימפטומים כוללים כאבים, פרסתזיה (דקירות ונימול), חולשה, חוסר תחושה, שיתוק, דלדול שרירים והיעלמות של רפלקסים. הסיבות כוללות את הבאות:
פגיעה פיזית (סיבה נפוצה למשל היא נעליים לא נוחות או עקבים גבוהים המביאים לתהליך דלקתי בבהונות למשל)
זיהומים – הרפס, שלבקת חוגרת, צרעת, תסמונת גייאן-בארה, מחלת ליים
קרינה או פגיעה כימית
מצבים הגורמים לנויריטיס מבודד (השפעה על עצב אחד לרוב) כוללים תהליכים כגון דיפתריה או נזק מקומי, בעוד מצבים הכוללים נויריטיס המשפיע על מספר עצבים כולל מחלות כגון בריברי, מחסור בוויטמין B12, הרפס, תת-פעילות בלוטת התריס, פורפיריה, מחלות אוטואימוניות כגון טרשת נפוצה, זיהומים ועוד.
טיפול

טיפולים רבים בנוירופתיה פריפרית הם טיפולים הנוגעים לתסמינים עצמם. קיימות מספר תרופות הפועלות על מערכת העצבים המרכזית כגון נוגדי דיכאון ותרופות לטיפול באפילפסיה, אשר נמצאו יעילות בהקלת כאב נוירופתי. טיפולים קיימים כוללים שימוש בתרופות טריציקליות (כגון אמיטריפטילין) וטיפול בתרופות נוגדות אפילפסיה כגון גאבאפנטין או ולפוראט.
מחקרים רבים נעשו במהלך השנים 2005–2010, המצביעים על כך שקנבינואידים סינתטיים (מריחואנה רפואית למשל) הם טיפולים יעילים להפרעות נוירופתיות.
פרהגבלין היא תרופה אנטי-פרכוסית המיועדת לכאב נוירופתי. היא נמצאה יעילה גם לטיפול בהפרעת חרדה מוכללת. תרופות נוספות המשמשות לטיפול כאב נוירופתי כוללות קבוצות ממשפחת ה-SNRI כגון דולוקסטין.
מחקרים מצביעים על כך שטיפול בנוירופתיה סוכרתית יכול לעיתים להגיב לטיפול בגירוי עצבי חשמלי במעבר עורי, אך הסימפטומים חוזרים כחודש לאחר הפסקת הטיפול.
טיפול > רפואה אלטרנטיבית

סקירה שיטתית מ-2019 בספריית קוקרן שבחנה את השימוש בצמחי מרפא במשך שלושה חודשים לטיפול בכאב נוירופתי העלתה כי אין עדות לכך שאגוז מוסקט או פרע מחורר (סנט ג'ון וורט) (אנ') יעילים כטיפול. ישנם מחקרים שהראו שדיקור עשוי להועיל לכמה סוגים של נוירופתיה פריפרית, אך סקירת קוקרן מ-2017 העלתה ממצאים שאינם מספקים כדי לאשש או לדחות את הטענה שדיקור יעיל כטיפול לכאבים נוירופתיים באופן כללי, או בהשוואה לטיפול-דמה או טיפולים אחרים. רוב המחקרים כללו מדגם קטן מאוד (פחות מ-50 נבדקים) והיו בסיכון גבוה להטיה כיוון שלא הייתה סמיות כפולה.
מערכת העצבים ההיקפית

מערכת העצבים ההיקפית מורכבת למעשה מרשת של "סיבים מוליכים" המפוזרים ומכסים את כל הגוף: גפיים, עור, שרירים, איברים פנימיים וכו'. תפקידם של העצבים ההיקפיים הוא לקשר בין מערכת העצבים המרכזית, דהיינו המוח וחוט השדרה ובין כל איבר ואזור בגוף. בהשאלה, ניתן להתייחס למוח כמחשב המרכזי, ולעצבים ההיקפיים כחוטים מוליכים המקשרים לכל נקודה. בצורה כזו מתאפשרת שליטה מלאה של המוח על כל חלקי הגוף, והעברת אינפורמציה בדרך ההפוכה מכל חלקי הגוף למוח. העור עשיר בעצבים תחושתיים הקולטים תחושות שונות, למשל מגע נעים או תחושות לא נעימות כגון כאב, חום וכו' אשר מזהירות מפני סכנה, השרירים מופעלים על ידי העצבים המוטורים האחראים ליכולת התנועה, האיברים הפנימיים, כגון: הלב, מערכת העיכול וכו' נשלטים על ידי העצבים האוטונומיים. זאת הסיבה למשל שפגיעות במערכת העצבים עלולות לגרום גם להפרעה בתפקוד איברים חיוניים כמו הלב, מערכת העיכול, מערכת השתן, בלוטות הפרשה ועוד.
כאשר העצבים ההיקפיים נפגעים נגרמות הפרעות מגוונות בהתאם לעצבים שנפגעו. בדרך כלל הפגיעות המטרידות ביותר הן התחושתיות. העצבים התחושתיים רגישים מאוד. בניגוד, לעצבים המוטורים, אשר נדרשת פגיעה ניכרת בהם על מנת לגרום לחולשת שרירים, הרי שככל שהדבר נוגע לעצבים התחושתיים – די בליקוי קל יחסית על מנת לגרום להיווצרות תחושות מטרידות וכואבות.